Die gasvrou is die vriendelikste mees aangename vrou. Ons het so welkom gevoel. Die plek is mooi, netjies met elke gerief wat jy nodig het.
is tans oorgedoen. Ek vra omverskoning vir verdere ongerief wat u ervaar het. Negatiewe kritiek is soms 'n positiewe hulpmiddel tot verbetering.
Ons was in die Kaap waar ons dogter binnemuurse hokkie gespeel het en die verblyf by La Musica was in die kol vir wat ons nodig gehad het..
Ons was baie goed deur Jan en Petra ontvang en behandel. Ons het meer as een keer gedink ons word bederf. La Musica is skoon en netjies en presies wat ons nodig gehad het tydens ons verblyf in die Kaap. La Musica is goed geleë naby inkopiesentrums, die stad en die lughawe. Mens kan letterlik binne minute op die N1 wees na Kaapstad, Stellenbosch, Paarl ens. Ons het ons 9 dae by La Musica terdeë geniet en kan dit aanbeveel vir veral iemand wat 'n skoon, veilige en netjiese plek wil hê om oor te slaap.
Stort moet definitief opgegradeer word, dit is ‘n vereiste. Dit was eens op 'n tyd 'n mooi, goed toegeruste eenheid, maar soos tyd verloop het, moet sekere dinge vervang, opgegradeer en vernuwe word!
Beddegoed nie een keer geruil gedurende 10 dae verblyf nie. Stort se muurteëls gebreek, vuil stortmatjie, stortvloer onveilig, alle kasdeure 'n gesukkel om oop en toe te maak. Area wat lyk soos 'n privaat courtyard op foto's, is 'n oop pakeerplek waar asblikke en eienaar se karre staan. Daar is geen WiFi nie so geen werk of voorbereiding kan van die kamer af gedoen word nie.
Op die webwerf dui ons aan wat La Musica behels indien julle die eenheid as baie basies en baie klein gevind het. Ons beleid is indien gaste langer as 7 dae vertoef die beddegoed omgeruil word. Julle het 9 dae en nie 10 dae oorgebly en inaggenome die waterkrises in die Wes-Kaap en die feit dat gaste die volgende dag na julle vertrek arriveer, is besluit om dit nie te doen nie. Die stortmatjie was definitief nie vuil nie. Ons kontroleer self alles voordat gaste opdaag. Die stortmatjie het tydens die verblyf baie nat geraak en dus muwwerigheid aan die onderkant ontwikkel wat as vuil beskou is. Daar kan voorsiening vir 'n stortmatjie binne die stort gemaak word, indien dit glad is. Die stukkende muurteels in die stort word eersdaags vervang. Die kaste is antieke meubels en gaste wat dit kan waardeer het nie 'n probleem daarmee nie. Dit is vreemd dat julle 'n probleem met my voertuie het wat onder die baie groot motorafdak staan, want, julle 2 voertuie het ook daar gestaan. Daar is definitief nie asblikke wat rondstaan nie, maar 2 vullisdromme wat netjies en skoon eenkant staan, weg van die gaste eenheid. La Musica adverteer nie op sy webwerf Wi-Fi fasiliteite nie.
Ons het ons oorblyplekkie in die Kaap gevind! Netjies en alles wat nodig is! Dankie vir die ekstra bederf met nuutste tydskrifte!
Was baie lekker gewees, stil, privaat, netjies, het gevoel soos 'n ou plaashuisie met baie karakter, het gehou van die ouerige meubels en dekorstyl, het baie huislik en tuis gevoel, dankie vir die verblyf!